=== Tekstkritiske udgaver ===
Der er i alt udarbejdet fem moderne tekstkritiske udgaver af Asconius' kommentarer.<ref>Hertil kommer to artikler, som har forslag til rettelser af den latinske tekst. Se Sumner 1965 og Stone 2001.</ref> Clarks tekstkritiske udgave fra 1907 er den mest læste og refererede. Det er desuden den, som er lagt til grund for oversættelserne.<ref>Se Reubel 1992 p. 269: "The choice of Clark's text [som grundlag for oversættelse] is understandable in view of its popularity".</ref> Der findes flere steder i litteraturen, hvor en ny tekstkritisk udgave er ønsket til erstatning for Clarks udgave. Ward skriver fx: "[...] as is fervently to be hoped, a modern text of Asconius should be produced[...]".<ref>Se Ward 1986 p. 606.</ref> Ønsket skyldes bl.a., at håndskrifternes slægtskab ikke er fuldt ud klarlagt.<ref>Se''Text and transmission'' p. 25: "The next editor must therefore establish his own stemma from scratch".</ref> Forskellen mellem de eksisterende tekstkritiske udgaver ligger i deres forståelse af håndskrifterne og dermed de forskellige håndskrifters troværdighed.
Personbillede_savnes